ร้าน ประนอมส้มตำ เป็นร้านขายส้มตำและอาหารอีสานแบบบ้านๆ เป็นกันเองครับ ซึ่งเปิดมานานมากกว่า 10 ปีแล้วครับ โดยร้านนี้อยู่ติดคูเมืองของจังหวัดลำพูน บนถนนรอบเมืองนอก ตรงข้ามลำพูนคลินิก สามารถดูตำแหน่งร้านได้จากแผนที่ของ wongnai ประกอบได้เลยครับ ร้านนี้เปิดบริการมนช่วงเวลากลางวันละครับ ในส่วนของที่จอดรถนั้นสามารถจอดริมถนนบริเวณด้านหน้าร้านได้เลยครับ 

บรรยากาศของร้านนี้จะเป็นแบบสบายๆ ไม่ได้สวยงามอะไรมาก มีโต๊ะที่นั่งทั้งที่เป็นแบบโต๊ะไม้ และโต๊ะม้าหินอ่อน รวมกันราวๆ 10 โต๊ะน่าจะได้ครับ สำหรับเมนูอาหารของร้านนี้จะมีทั้งส้มตำและอาหารอีสานต่างๆ มีบริการน้ำดื่มและผักสดฟรีด้วยครับ

ซึ่งวันนั้นผมได้สั่งรายการอาหารไปดังต่อไปนี้ครับ 
1. ไก่ย่าง โดยไก่ย่างของร้านนี้จะเป็นในส่วนปีกไก่เป็นหลักครับ ได้มาเยอะเสียด้วย แถมยังสับมาให้สะดวกต่อการทานมากๆ เรื่องรสชาตินั้นก็ไม่ได้อร่อยแต่อร่อยใช้ได้เลยครับ อาจจะออกแห้งๆไปสักหน่อยครับ น้ำจิ้มก็จะคล้ายๆน้ำจิ้มไก่ทั่วๆไปครับ
2. หมูน้ำตก รสชาติหมูน้ำตกของร้านนี้นี่อร่อยมากเลยทีเดียวครับ ไม่เผ็ดมากจนเกินไป มีข้าวคั่วเยอะดี แถมยังมีหมูน้ำตกที่ชิ้นใหญ่อีกต่างหาก ชอบครับเมนูจานนี้
3. ไส้ทอด ไส้ทอดของที่ร้านนี้จะไม่เหมือนร้านอื่นครับ คือจะคลุกแป้งนิดๆก่อนนำไปทอด และทอดได้อย่างพอดี คือกรอบนอกนุ่มใน ไม่แห้งและแข็งด้วยครับ ชอบเมนูจานนี้อีกเช่นกันครับ
4. ตำปู-ปลาร้า
5. ตำแตงหมูยอ
6. ตำมะม่วง
โดยภาพรวมของส้มตำที่ร้านนี้คือว่าโอเคเลยครับ รสชาติกำลังดี แต่อาจจะไม่มีรสชาติที่เด่นในรสไหนรสหนึ่ง ซึ่งส่วนตัวผมแล้วรสชาติออกเปรี้ยวๆหวานๆอีกซะหน่อยน่าจะอร่อยมากกว่านี้นะครับ แต่เรื่องปู-ปลาร้านี่เด็ดเลยครับ เข้มข้นดี กลิ่นหอมชัดเจนครับ
7. ข้าวเหนียว จะเสิร์ฟในกระติบข้าวมาให้ครับ น่ารักน่าทานมั่กมาก ข้าวด้านในก็อุ่นๆร้านๆทานกับอะไรก็อร่อยฟินไปหมดเลยครับ

โดยรวมคือว่าร้านนี้รสชาติของอาหารนี่โอเคนะครับ ราคายังถูกอีกต่างหาก แต่ในเรื่องบรรยากาศร้านนี่จะดีกว่านี้อีกสักหน่อยครับ เช่นทำเพดานร้าน ติดพัดลมเพิ่มความเย็นเพิ่ม หรือความสะอาดของร้านที่ต้องดีก็กว่านี้อีกสักหน่อย ถ้าทำได้ถือว่าร้านนี้จะเป็นร้านที่นั่งไปทานอาหารอย่างยิ่งเลยครับ

การประเมินคะแนนในแต่ละด้าน 
ความอร่อยและน่าทาน : 8/10 
ความสะอาดและคุณภาพ : 5/10 
การบริการและเอาใจใส่ลูกค้า : 6/10 
ราคาและความคุ้มค่า : 9/10 
ภาพรวม : 7/10